**Podlimitná zákazka zadávaná postupom bez využitia elektronického trhoviska podľa § 108 ods. 1 písm. b) a § 112 ods. 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.**

**Zákazka na poskytnutie služieb.**

##### SÚŤAŽNÉ PODKLADY

Predmet zákazky:

**„Vybudovanie prepojenia ciest III/2415, III/2416 – Pršianska terasa“ – PD a súvisiace činnosti**

V Banskej Bystrici, júl 2020

**OBSAH SÚŤAŽNÝCH PODKLADOV**

**A. POKYNY NA VYPRACOVANIE PONUKY**

1. IDENTIFIKÁCIA VEREJNÉHO OBSTARÁVATEĽA

2. PREDMET ZÁKAZKY

3. VARIANTNÉ RIEŠENIE

4. MIESTO, TERMÍN DODANIA A SPÔSOB PLNENIA PREDMETU ZÁKAZKY

5. ZDROJ FINANČNÝCH PROSTRIEDKOV

6. DRUH ZÁKAZKY

7. LEHOTA VIAZANOSTI PONUKY

8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/UCHÁDZAČMI

9. VYSVETLENIE A ZMENY

10. OBHLIADKA

11. VYHOTOVENIE PONUKY

12. JAZYK PONUKY

13. MENA A CENY UVÁDZANÉ V PONUKE

14. ZÁBEZPEKA, podmienky jej zloženia, podmienky jej uvoľnenia alebo vrátenia

15. OBSAH PONUKY

16. NÁKLADY NA PONUKU

17. PREDKLADANIE PONÚK

18. OTVÁRANIE PONÚK

19. VYHODNOTENIE SPLNENIA PODMIENOK ÚČASTI

20. VYHODNOCOVANIE PONÚK

21. PRAVIDLÁ ELEKTRONICKEJ AUKCIE

22. INFORMÁCIA O VÝSLEDKU VYHODNOTENIA PONÚK

23. UZAVRETIE ZMLUVY A SÚČINNOSŤ

24. ZÁVEREČNÉ USTANOVENIA

B. OPIS PREDMETU ZÁKAZKY

1. PODROBNÝ OPIS PREDMETU ZÁKAZKY.

2. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY.

C. OBCHODNÉ PODMIENKY

D. SPÔSOB URČENIA CENY

E. KRITÉRIA NA HODNOTENIE PONÚK A PRAVIDLÁ ICH UPLATNENIA

F. PODMIENKY ÚČASTI UCHÁDZAČOV

1. OSOBNÉ POSTAVENIE

2. EKONOMICKÉ A FINANČNÉ POSTAVENIE

3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ

4. DOPLŇUJÚCE INFORMÁCIE K PODMIENKAM ÚČASTI

G. NÁVRH UCHÁDZAČA NA PLNENIE KRITÉRIA

PRÍLOHY

Príloha č. 1 súťažných podkladov – Zmluva o dielo a Mandátna zmluva

Príloha č. 2 súťažných podkladov – Špecifikácia ceny predmetu zákazky

Príloha č. 3 súťažných podkladov – Východiskové údaje potrebné k vyhotoveniu predmetu zákazky

Príloha č. 4 súťažných podkladov – Čestné vyhlásenie k podmienkam účasti

A. POKYNY NA VYPRACOVANIE PONUKY

**1. IDENTIFIKÁCIA VEREJNÉHO OBSTARÁVATEĽA**

1.1. Verejný obstarávateľ

Názov: Banskobystrický samosprávny kraj

Sídlo: Námestie SNP 23, 974 01 Banská Bystrica

Zastúpený: Ing. Ján Lunter, predseda

IČO: 37828100

Adresa profilu: <https://www.uvo.gov.sk/vyhladavanie-profilov/detail/13056>

Komunikačné rozhranie: <https://josephine.proebiz.com>

Kontaktná osoba: Ing. Monika Debnárová – odborná referentka pre verejné obstarávanie, [monika.debnarova@bbsk.sk](mailto:monika.debnarova@bbsk.sk), +421(48)432 51 33

**2. PREDMET ZÁKAZKY**

2.1. Predmetom zákazky je poskytnutie služieb – vypracovanie dokumentácie, zabezpečenie inžinierskych činností a výkonov odborného autorského dohľadu pripravovaného projektu „Vybudovanie prepojenia ciest III/2415, III/2416 – Pršianska terasa“. Podrobný opis predmetu zákazky je uvedený v časti B. Opis predmetu zákazky týchto súťažných podkladov (ďalej aj „SP“) a v prílohách týchto SP.

2.2. Spoločný slovník obstarávania (CPV).

Hlavný predmet: hlavný slovník: 71320000-7 Inžinierske projektovanie

Doplnkový predmet: 71310000-4 Poradenský inžiniering a stavebné služby

2.3. Predmet zákazky nie je rozdelený na časti, uchádzači budú predkladať ponuky na celý predmet zákazky.

2.4. Predpokladaná hodnota zákazky je **83.333,00 € bez DPH**.

**3. VARIANTNÉ RIEŠENIE**

3.1. Uchádzačom sa neumožňuje predložiť variantné riešenie. Ak uchádzač v rámci ponuky predloží aj variantné riešenie, nebude takéto variantné riešenie zaradené do vyhodnocovania.

**4. MIESTO, TERMÍN DODANIA A SPÔSOB PLNENIA PREDMETU ZÁKAZKY**

4.1. Miestom dodania predmetu zákazky je sídlo verejného obstarávateľa.

4.2. Predmet zákazky bude dodaný v zmysle obchodných podmienok uvedených v Prílohe č. 1 SP – Zmluva o dielo a Mandátna zmluva.

**5. ZDROJ FINANČNÝCH PROSTRIEDKOV**

5.1. Predmet zákazky bude financovaný z kapitálových prostriedkov verejného obstarávateľa.

5.2. Platobné podmienky sú súčasťou obchodných podmienok uvedených v Prílohe č. 1 SP – Zmluva o dielo a Mandátna zmluva.

5.3. Verejný obstarávateľ nebude poskytovať žiadne preddavky ani zálohové platby.

**6. DRUH ZÁKAZKY**

6.1. Predmetom týchto SP je postup pri zadávaní zákazky na poskytnutie služby podľa § 3 ods. 4 ZVO s predmetom zákazky vymedzeným v bode 2.1 SP.

6.2. Zákazka bude zadaná postupom podlimitnej zákazky bez využitia elektronického trhoviska podľa § 108 ods. 1 písm. b) ZVO, a to konkrétne spôsobom podľa § 112 ods. 6 druhá veta ZVO, t. j. verejný obstarávateľ bude vyhodnocovať splnenie podmienok účasti podľa § 40 ZVO a vyhodnotenie ponúk z hľadiska splnenia požiadaviek na predmet zákazky podľa § 53 ZVO až po vyhodnotení ponúk na základe kritérií na vyhodnotenie ponúk.

6.3. Podrobné vymedzenie záväzných zmluvných podmienok na uskutočnenie predmetu zákazky, ktoré musia byť obsiahnuté v uzatvorenej zmluve o dielo a mandátnej zmluve, obsahuje časť **B. Opis predmetu zákazky**, **C. Obchodné podmienky** a **D. Spôsob určenia ceny**týchto SP. Verejný obstarávateľ bude od úspešného uchádzača požadovať záväzne dodržať minimálne zmluvné podmienky uvedené v prílohe č. 1 SP - Zmluva o dielo a Mandátna zmluva.

**7. LEHOTA VIAZANOSTI PONUKY**

7.1. Zábezpeka ponuky sa nevyžaduje, z uvedeného dôvodu verejný obstarávateľ neurčuje lehotu viazanosti ponúk.

**8. KOMUNIKÁCIA MEDZI VEREJNÝM OBSTARÁVATEĽOM A ZÁUJEMCAMI/ UCHÁDZAČMI**

8.1. Poskytovanie vysvetlení, odovzdávanie podkladov a komunikácia (ďalej len **„komunikácia“**) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

8.2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi **počas celého procesu verejného obstarávania.**

Všeobecné informácie k webovej aplikácií JOSEPHINE.

JOSEPHINE je na účely tohto verejného obstarávania softvér pre elektronizáciu zadávania zákaziek postupmi podľa ZVO. JOSEPHINE je webová aplikácia na doméne <https://josephine.proebiz.com>.

Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia alebo
* Google Chrome

8.3. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

8.4. Ak je odosielateľom zásielky verejný obstarávateľ, tak záujemcovi/uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca/uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

8.5. Ak je odosielateľom informácie záujemca/uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

8.6. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky).

8.7. Verejný obstarávateľ umožňuje neobmedzený a priamy prístup elektronickými prostriedkami k všetkým poskytnutým dokumentom/informáciám počas lehoty na predkladanie ponúk. Verejný obstarávateľ bude všetky dokumenty uverejňovať ako elektronické dokumenty v systéme JOSEPHINE.

8.8. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované v súlade s Výkladovým stanoviskom Úradu pre verejné obstarávanie č. 3/2018.

**9. VYSVETLENIE A ZMENY**

9.1. Záujemca môže požiadať o vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii prostredníctvom komunikačného rozhrania systému JOSEPHINE podľa vyššie uvedených pravidiel komunikácie. Vysvetlenie informácií uvedených vo výzve na predkladanie ponúk, v súťažných podkladoch alebo v inej sprievodnej dokumentácii verejný obstarávateľ bezodkladne oznámi všetkým záujemcom, najneskôr však tri pracovné dni pred uplynutím lehoty na predkladanie ponúk za predpokladu, že o vysvetlenie sa požiada dostatočne vopred.

9.2. Verejný obstarávateľ primerane predĺži lehotu na predkladanie ponúk, ak

* vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 9.1 aj napriek tomu, že bolo vyžiadané dostatočne vopred alebo
* v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.

9.3. Ak si vysvetlenie informácií potrebných na vypracovanie ponuky, návrhu alebo na preukázanie splnenia podmienok účasti hospodársky subjekt, záujemca alebo uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ alebo obstarávateľ nie je povinný predĺžiť lehotu na predkladanie ponúk.

**10. OBHLIADKA**

10.1. Verejný obstarávateľ upozorňuje na skutočnosť, že **súťažné podklady neobsahujú kompletnú dokumentáciu potrebnú na vypracovanie ponuky.** Súčasťou súťažných podkladov nie je pôvodná projektová dokumentácia pre celú cestu vypracovaná 08/2014 ani projekt zmeny stavby pred dokončením pre druhý nevybudovaný úsek cesty vypracovaný 02/2013. Vzhľadom na rozsiahlu dokumentáciu budú predmetné dokumenty dostupné k nahliadnutiu na Úrade Banskobystrického samosprávneho kraja za vopred určených podmienok v tejto časti súťažných podkladov.

10.2. V súvislosti s preskúmaním rozsiahlej dokumentácie na určenom mieste, verejný obstarávateľ v súlade s § 21 ods. 3 ZVO primerane predĺžil minimálnu lehotu na predkladanie ponúk ustanovenú zákonom o verejnom obstarávaní tak, aby sa záujemcovia mohli oboznámiť so všetkými informáciami, ktoré sú potrebné na vypracovanie ponúk.

10.3. Termín obhliadky bude záujemcovi určený individuálne, na základe ním doručenej žiadosti prostredníctvom komunikačného rozhrania systému JOSEPHINE. Žiadosť o vykonanie obhliadky musí byť doručená najneskôr do uplynutia lehoty na predkladanie ponúk. Na žiadosti doručené po uvedenej lehote sa nebude prihliadať.

10.4. Verejný obstarávateľ určí každému záujemcovi termín obhliadky a bezodkladne od doručenia žiadosti o obhliadku odošle záujemcovi oznámenie, v ktorom uvedie minimálne miesto, dátum a čas konania obhliadky. Obhliadka sa nemôže uskutočniť skôr ako dva pracovné dni odo dňa odoslania oznámenia o konaní obhliadky.

10.5. Verejný obstarávateľ určuje pre každého zo záujemcov **120 minút ako maximálny čas určený na obhliadku – preskúmanie dokumentácie**.

10.6. Počas obhliadky nebudú záujemcom poskytované iné informácie ako tie, ktoré sú uvedené v súťažných podkladoch a ich prílohách a ďalších dokumentoch potrebných na vypracovanie ponuky už poskytnutých verejným obstarávateľom.

10.7. Na základe obhliadky môže záujemca požiadať verejného obstarávateľa o vysvetlenie, v takomto prípade postupuje podľa bodu 9 tejto časti SP.

**11. VYHOTOVENIE PONUKY**

11.1. **Ponuka**, pre účely zadávania tejto zákazky, **je prejav slobodnej vôle uchádzača**, že chce za úhradu poskytnúť verejnému obstarávateľovi určené plnenie **pri dodržaní podmienok stanovených verejným obstarávateľom bez určovania svojich osobitných podmienok**.

11.2. Uchádzač predkladá ponuku v elektronickej podobe v lehote na predkladanie ponúk podľa požiadaviek uvedených v týchto SP.

11.3. Ponuka musí byť vyhotovená elektronicky v zmysle § 49 ods. 1 písm. a) ZVO a vložená do systému JOSEPHINE umiestnenom na webovej adrese <https://josephine.proebiz.com/>

Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže „Vybudovanie prepojenia ciest III/2415, III/2416 – Pršianska terasa“ – PD a súvisiace činnosti

11.4. Ponuka je do systému JOSEPHINE vložená vo chvíli dokončenia spracovania obálky (priebeh spracovávania systém znázorňuje percentami vedľa príslušného tlačidla). Vloženie ponuky systém potvrdí hláškou „Uložené“ a samotná ponuka sa zobrazí v záložke Ponuky a žiadosti. Predloženú ponuku vidí uchádzač zobrazenú v záložke Ponuky a žiadosti s dátumom vloženia. Po odoslaní ponuky je uchádzačovi doručený notifikačný e-mail s informáciou o podanej ponuke.

11.5. Doklady a dokumenty tvoriace obsah ponuky, požadované v týchto SP, musia byť k termínu predloženia ponuky platné a aktuálne.

11.6. Uchádzač môže predbežne nahradiť doklady, prostredníctvom ktorých preukazuje splnenie podmienok účasti:

* **v zmysle § 39 ZVO Jednotným európskym dokumentom**. V takomto prípade súčasťou jeho ponuky bude vyplnený jednotný elektronický dokument. Uchádzač môže prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. časti jednotného európskeho dokumentu.
* **V zmysle § 114 ods. 1 ZVO Čestným vyhlásením**. V takom prípade bude súčasťou jeho ponuky čestné vyhlásenie, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. (Príloha č. 4 SP)

11.7. V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v listinnej podobe s cieľom overiť originalitu dokladov.

11.8. V prípade, že sú doklady, ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, musí uchádzač vložiť do systému tento digitálny doklad (vrátane jeho úradného prekladu ak je to podľa predchádzajúcich ustanovení potrebné).

11.9. Ustanovenia ZVO týkajúce sa preukazovania splnenia podmienok účasti osobného postavenia prostredníctvom zoznamu hospodárskych subjektov týmto nie sú dotknuté.

**12. JAZYK PONUKY**

12.1. Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.

**13. MENA A CENY UVÁDZANÉ V PONUKE**

13.1. Uchádzačom navrhovaná zmluvná cena za predmet zákazky bude vyjadrená v eurách (EUR) a matematicky zaokrúhlená na dve desatinné miesta.

13.2. Uchádzač navrhovanú zmluvnú cenu uvedie v zložení:

* cena v EUR bez dane z pridanej hodnoty (DPH)
* výška DPH v EUR
* cena v EUR s DPH

13.3. Ak uchádzač nie je platcom DPH, na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.

13.4. V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).

**14. ZÁBEZPEKA, podmienky jej zloženia, podmienky jej uvoľnenia alebo vrátenia**

14.1. Zábezpeka sa nevyžaduje.

**15. OBSAH PONUKY**

15.1. Záujemca je povinný pri zostavovaní ponuky dodržať obsah uvedený v bode 15.2. tejto časti SP, pričom dodrží ustanovenia uvedené v bode 11. tejto časti SP.

15.2. V predloženej ponuke prostredníctvom systému JOSEPHINE musia byť pripojené nasledovné naskenované doklady a dokumenty tvoriace obsah ponuky, ktoré musia byť k termínu predloženia ponuky platné a aktuálne:

15.2.1. Doklady a dokumenty na preukázanie **splnenia podmienok účasti** vo verejnom obstarávaní, požadovaných vo Výzve na predkladanie ponúk a v časti „**F. Podmienky účasti uchádzačov**“ týchto SP.

15.2.2. Doklady a dokumenty na preukázanie a opísanie spôsobu **splnenia požiadaviek verejného obstarávateľa na predmet zákazky**, čiže ocenenú špecifikáciu ceny (príloha č. 2 týchto SP) vo formáte .pdf a .xls/.xlsx. Podrobnosti k požiadavkám na rozpočet/špecifikáciu ceny sú uvedené v bode 2. časti B. Opis predmetu zákazky týchto SP.

15.2.3. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky verejným obstarávateľom **vytvoria všetci členovia skupiny dodávateľov pred uzavretím zmluvy s verejným obstarávateľom právne vzťahy potrebné z dôvodu riadneho plnenia zmluvy podľa ZVO a príslušných všeobecne záväzných právnych predpisov .**

15.2.4. V prípade skupiny dodávateľov vystavené plnomocenstvo pre jedného z členov skupiny, ktorý bude oprávnený prijímať pokyny za všetkých a konať v mene všetkých ostatných členov skupiny (vrátane prijímania akejkoľvek korešpondencie a listín od verejného obstarávateľa), podpísanú všetkými členmi skupiny alebo osobou/osobami oprávnenými konať v danej veci za každého člena skupiny.

15.2.5. **NÁVRH UCHÁDZAČA NA PLNENIE KRITÉRIÍ**, vypracovaný podľa časti "**E. Kritéria na hodnotenie ponúk a pravidlá ich uplatnenia**", časti "**D. Spôsob určenia ceny**" a podľa časti "**G. Návrh uchádzača na plnenie kritérií**". Formulár „Návrh na plnenie kritérií“ musí byť **podpísaný** osobou/osobami oprávnenými konať za uchádzača. V prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

15.2.6. Vyplnenú prílohu č. 4 SP – Čestné vyhlásenie k preukázaniu splnenia podmienok účasti. Uvedené čestné vyhlásenie uchádzač predkladá **len v prípade**, že ním preukazuje splnenie všetkých podmienok účasti určených verejným obstarávateľom.

15.2.7. Vyhlásenie k vypracovaniu ponuky podľa ust. § 49 ods. 5 ZVO (ak relevantné)

15.2.8. Ďalšie dokumenty, ak to vyžadujú tieto SP.

15.3. Z dôvodu zabezpečenia prehľadnosti ponuky a bezproblémovej komunikácie verejný obstarávateľ **odporúča** uchádzačom predložiť aj:

15.3.1. obsah ponuky s uvedením zoznamu predložených dokladov a dokumentov (tzv. súpis dokumentov), podpísaný uchádzačom alebo osobou oprávnenou konať za uchádzača, v prípade skupiny dodávateľov musí byť podpísaný každým členom skupiny alebo osobou/osobami oprávnenými konať v danej veci za člena skupiny.

15.3.2. identifikačné údaje uchádzača: obchodné meno/názov, adresa sídla uchádzača alebo miesto jeho podnikania, meno, priezvisko a funkcia osoby (osôb) vykonávajúcej funkciu štatutárneho orgánu (člena/členov štatutárneho orgánu) uchádzača, IČO, DIČ, IČ DPH, bankové spojenie (názov, adresa a sídlo peňažného ústavu/banky), číslo bankového účtu, kontaktné telefónne číslo, **e-mail.**

**16. NÁKLADY NA PONUKU**

16.1. Všetky náklady a výdavkyspojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania.

**17. PREDKLADANIE PONÚK**

17.1. Ponuky musia byť doručené v lehote na predkladanie ponúk, ktorá je uvedená **vo výzve na predkladanie ponúk**, prostredníctvom ktorej bolo vyhlásené toto verejné obstarávanie. **Ponuka** uchádzača **predložená po uplynutí lehoty na predkladanie ponúk** **sa elektronicky neotvorí**.

17.2. Ponuky sa budú predkladať elektronicky v zmysle § 49 ods. 1 písm. a) ZVO prostredníctvom systému JOSEPHINE, umiestnenom na webovej adrese <https://josephine.proebiz.com>.

17.3. Na ponuky predložené iným spôsobom (v listinnej podobe) sa nebude prihliadať.

17.4. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).

17.5. Predkladanie ponúk je umožnené iba autentifikovaným uchádzačom. Autentifikáciu je možné previesť nasledovnými spôsobmi:

a) v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

b) nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.

c) vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.

d) počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.

17.6. Autentifikovaný uchádzač si po prihlásení do systému JOSEPHINE v Prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

17.7. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>

17.8. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je „PDF“) tak, ako je uvedené v týchto súťažných podkladoch a vyplnenie položkového elektronického formulára, ktorý zodpovedá návrhu na plnenie kritérií uvedenom v súťažných podkladoch.

17.9. Ak ponuka obsahuje dôverné informácie, uchádzač ich v ponuke viditeľne označí.

17.10. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na e-mailovú adresu užívateľa uchádzača, ktorý ponuku nahral).

17.11. Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

**18. OTVÁRANIE PONÚK**

18.1. Otváranie ponúk sa uskutoční elektronicky. Pri otváraní ponúk bude použitý postup podľa § 114 ods. 4 ZVO postupom podľa § 112 ods. 6 ZVO, veta druhá.

18.2. Miesto a čas otvárania ponúk sú uvedené vo výzve na predkladanie ponúk.

18.3. Otvárania ponúk sa môže zúčastniť len uchádzač (štatutárny zástupca uchádzača alebo ním splnomocnená osoba), ktorého ponuka bola predložená v lehote na predkladanie ponúk. Uchádzač, štatutárny orgán alebo člen štatutárneho orgánu uchádzača (právnická osoba) sa pred otváraním ponúk preukáže preukazom totožnosti a kópiou dokladu o oprávnení podnikať. Osoba oprávnená zúčastniť sa na otváraní ponúk za uchádzača sa preukáže preukazom totožnosti, splnomocnením na zastupovanie a kópiou dokladu o oprávnení podnikať. Na otváraní ponúk budú zverejnené informácie v zmysle ZVO.

18.4. V súvislosti s otváraním ponúk verejný obstarávateľ požaduje od uchádzačov, ktorí sa plánujú zúčastniť otvárania ponúk o dodržiavanie nasledovných pokynov:

* horné dýchacie cesty musia byť prekryté rúškom alebo inou vhodnou alternatívou,
* je vylúčený osobný kontakt (podávanie rúk a pod.),
* odporúčame účasť jedného zástupcu za uchádzača,
* odporúčame mať prekryté ruky rukavicami,
* odporúčame si priniesť vlastné písacie potreby.

V prípade, pokiaľ zástupca spoločnosti uchádzača pociťuje akékoľvek príznaky indikujúce možné ochorenie, je potrebné zabezpečiť náhradníka, ktorý bude disponovať písomným splnomocnením, podpísaným štatutárnym orgánom uchádzača.

18.5. Verejný obstarávateľ najneskôr do piatich pracovných dní odo dňa otvárania ponúk pošle všetkým uchádzačom, ktorí predložili ponuky v lehote na predkladanie ponúk, zápisnicu z otvárania ponúk, ktorá obsahuje údaje zverejnené na otváraní ponúk.

**19. VYHODNOTENIE SPLNENIA PODMIENOK ÚČASTI**

### 19.1. Na proces vyhodnocovania splnenia podmienok účasti uchádzačov budú aplikované postupy uvedené v § 114 ods. 5 ZVO a § 152 ods. 4 ZVO.

19.2. V zmysle § 152 ods. 5 ZVO, verejný obstarávateľ je bez ohľadu na § 152 ods. 4 ZVO oprávnený od uchádzača dodatočne vyžiadať doklad podľa § 32 ods. 2 písm. b) a c) ZVO.

19.3. Vzhľadom ku skutočnosti, že verejný obstarávateľ v predmetnom verejnom obstarávaní využije postup v súlade s § 112 ods. 6 druhá veta ZVO, vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk.

19.4. V súvislosti s vyššie uvedeným, verejný obstarávateľ v zmysle § 55 ods. 1 ZVO vyhodnotí:

* splnenie podmienok účasti podľa § 40 ZVO a
* splnenie požiadaviek na predmet zákazky podľa § 53 ZVO

u uchádzača, ktorý sa umiestnil na prvom mieste v poradí alebo u uchádzačov, ktorí sa umiestnili na prvom až treťom mieste v poradí.

**20. VYHODNOCOVANIE PONÚK**

20.1. Verejný obstarávateľ bude pri vyhodnocovaní ponúk postupovať v súlade s ust. § 53 ZVO.

20.2. Vzhľadom na použitie postupu podľa § 112 ods. 6 druhá veta ZVO pristúpi komisia vymenovaná verejným obstarávateľom k vyhodnoteniu ponúk na základe kritéria na vyhodnotenie ponúk a následne bude postupovať v súlade s bodom 19.4 týchto súťažných podkladov.

20.3. Návrhy na plnenie kritérií sa budú vyhodnocovať podľa určených kritérií na hodnotenie ponúk.

20.4. V prípade ak verejný obstarávateľ požiada uchádzača o vysvetlenie mimoriadne nízkej ponuky, vysvetlenie uchádzača sa musí týkať:

1. hospodárnosti stavebných postupov, hospodárnosti výrobných postupov alebo hospodárnosti poskytovaných služieb,
2. technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,
3. osobitosti tovaru, osobitosti stavebných prác alebo osobitosti služby navrhovanej uchádzačom,
4. dodržiavania povinností v oblasti ochrany pracovného práva najmä s ohľadom na dodržanie minimálnych mzdových nárokov, ochrany životného prostredia alebo sociálneho práva podľa osobitných predpisov,
5. dodržiavania povinností voči subdodávateľom,
6. možnosti uchádzača získať štátnu pomoc.

Uchádzač musí komisii verejného obstarávateľa na vyhodnotenie ponúk predložiť záväzný právny dokument (zmluva, dohoda a pod., originál prípadne úradne overená kópia) s výrobcom alebo predajcom tovarov, či poskytovateľom služieb, a to na všetky tovary, ktorých nie je uchádzač výrobcom, a tiež služby použité v súvislosti s dodávkou predmetu zákazky, spĺňajúcimi znaky mimoriadne nízkej ponuky, kde garantuje ceny počas celého obdobia realizácie dodávky.

20.5. Komunikácia medzi uchádzačom/uchádzačmi a obstarávateľom/komisiou na vyhodnotenie ponúk počas vyhodnotenia ponúk a vyhodnotenia splnenia podmienok účasti bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/doplnenie ponuky na základe požiadavky doručiť obstarávateľovi prostredníctvom určenej komunikácie v systému JOSEPHINE.

20.6. Obstarávateľ bezodkladne prostredníctvom komunikačného rozhrania systému JOSEPHINE upovedomí uchádzača, že bol vylúčený alebo, že jeho ponuka bola vylúčená s uvedením dôvodu a lehoty, v ktorej môže byť doručená námietka.

20.7. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

**21. PRAVIDLÁ ELEKTRONICKEJ AUKCIE**

Nepoužije sa.

**22. INFORMÁCIA O VÝSLEDKU VYHODNOTENIA PONÚK**

22.1 Verejný obstarávateľ po vyhodnotení ponúk, po ukončení postupu podľa § 55 ods. 1 ZVO (ak sa bude uplatňovať) a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.

**23. UZAVRETIE ZMLUVY A SÚČINNOSŤ**

23.1. Verejný obstarávateľ uzatvorí Zmluvu o dielo s úspešným uchádzačom postupom podľa § 56 ZVO. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom. Úspešný uchádzač, jeho subdodávatelia podľa § 11 ods. 1 ZVO a jeho osoby podľa § 33 ods. 2 a § 34 ods. 3 ZVO sú povinní na účely poskytnutia riadnej súčinnosti potrebnej na uzavretie zmluvy mať v registri partnerov verejného sektora zapísaných konečných užívateľov výhod.

23.2. Verejný obstarávateľ v zmysle § 114 ods. 7, tretia veta a § 42 ods. 12 ZVO určuje nasledovné osobitné podmienky súvisiace s plnením zmluvy. Verejný obstarávateľ na preukázanie ich splnenia požaduje **od úspešného uchádzača (zhotoviteľa)**, aby predložil verejnému obstarávateľovi v lehote **do 10 pracovných dní** odo dňa doručenia písomnej výzvy na poskytnutie súčinnosti potrebnej na uzavretie zmluvy doklady a dokumenty nasledovným spôsobom:

**A) Elektronicky** prostredníctvom komunikačného rozhrania systému JOSEPHINE vo forme scanov originálov alebo úradne overených fotokópií (formát .pdf):

1. Scan **vyplnenej a podpísanej zmluvy** vrátane všetkých relevantných príloh.
2. **Zoznam všetkých subdodávateľov** s uvedením jeho identifikačných údajov, podielu a predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje; v prípade subdodávateľa, prostredníctvom ktorého uchádzač preukazoval splnenie podmienky účasti podľa § 34 ods. 1 písm. a) ZVO a/alebo podmienky účasti podľa § 34 ods. 1 písm. g) ZVO (t. j. využil inštitút upravený v § 34 ods. 3 ZVO) predloží úspešný uchádzač doklady preukazujúce splnenie všetkých podmienok účasti osobného postavenia podľa § 32 ZVO.
3. **vyhlásenie projektanta pre cestnú časť**, ním podpísané, obsahujúce jeho záväzok, že bude reálne vykonávať funkciu projektanta pre cestnú časť (ktorá je súčasťou predmetu zákazky), a to počas celej doby trvania zmluvy.
4. **vyhlásenie projektanta pre geologickú časť**, ním podpísané, obsahujúce jeho záväzok, že bude reálne vykonávať funkciu projektanta pre inžiniersko-geologickú časť (ktorá je súčasťou predmetu zákazky), a to počas celej doby trvania zmluvy.

**B) Listinne** osobne alebo prostredníctvom pošty alebo inej doručovacej služby na adresu verejného obstarávateľa Banskobystrický samosprávny kraj, Námestie SNP 23, 974 01 Banská Bystrica:

1. vyplnenú a podpísanú zmluvu o dielo v 4 vyhotoveniach s platnosťou originálu (rovnopisoch).

23.3. Verejný obstarávateľ vyhodnotí pred podpisom zmlúv doklady a dokumenty podľa bodu 23.2. z pohľadu obsahovej a vecnej správnosti. Nepredloženie dokladov a dokumentov podľa bodu 23.2. bude verejný obstarávateľ považovať za porušenie povinnosti úspešného uchádzača poskytnúť verejnému obstarávateľovi riadnu súčinnosť potrebnú na uzavretie zmluvy v zmysle § 56 ods. 8 ZVO v lehote určenej podľa § 114 ods. 7 ZVO, tretia veta.

23.4. Zmluva o dielo uzavretá ako výsledok tohto verejného obstarávania nadobúda platnosť dňom podpisu oboma zmluvnými stranami.

23.5. Zmluva o dielo uzavretá týmto postupom verejného obstarávania nadobudne účinnosť až dňom nasledujúcom po dni jej zverejnenia na webovom sídle Objednávateľa v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov

23.6. Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy, najmä, aby včas zabezpečili registráciu do Registra partnerov verejného sektora (podľa zákon č. 315/2016 Z.z.), resp. overili registráciu v Registri partnerov verejného sektora podľa § 22 zákona č. 315/2016 Z.z. a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z.z. Uchádzač bude postupovať pri registrácií podľa zákona č. 315/2016 Z.z.

**24. ZÁVEREČNÉ USTANOVENIA**

24.1. Verejný obstarávateľ si vyhradzuje právo overenia všetkých skutočností uvedených v ponukách uchádzačov, bez predchádzajúceho súhlasu uchádzačov.

24.2. Verejný obstarávateľ zruší vyhlásený postup zadávania zákazky, ak bude splnená niektorá z podmienok v súlade s § 57 ods. 1 ZVO. Verejný obstarávateľ môže zrušiť vyhlásený postup zadávania zákazky, ak nastanú okolností podľa § 57 ods. 2 ZVO.

24.3. Verejný obstarávateľ si vyhradzuje právo neuzavrieť zmluvu s úspešným uchádzačom, pokiaľ výsledkom verejného obstarávania bude vyššia finančná hodnota ponuky úspešného uchádzača ako predpokladaná hodnota zákazky podľa týchto SP.

24.4. V použitom postupe verejného obstarávania platia pre ostatné ustanovenia neupravené týmito SP, príslušné ustanovenia ZVO a ostatných relevantných právnych predpisov platných na území Slovenskej Republiky.

B. OPIS PREDMETU ZÁKAZKY

1. PODROBNÝ OPIS PREDMETU ZÁKAZKY

Požiadavky na vypracovanie dokumentácie na stavebné povolenie a realizačnej dokumentácie (DSP, DRS).

**IDENTIFIKAČNÉ ÚDAJE**

Názov stavby: Vybudovanie prepojenia ciest III/2415, III/2416 – Pršianska terasa

Miesto stavby: Banská Bystrica

Katastrálne územie: Banská Bystrica

Okres: k.ú. Kremnička, k.ú. Radvaň

Objednávateľ: Banskobystrický samosprávny kraj

Námestie SNP č. 23, 974 00 Banská Bystrica

Správca: Banskobystrická regionálna správa ciest, a.s.

Majerská cesta 94, 974 96 Banská Bystrica

**URČENIE DOKUMENTÁCIE**

* **Predmet stavby**

Rekonštrukcia pôvodného úseku a vybudovanie nového úseku spájajúceho cestu III/2415 (Sládkovičova ulica) a obytný súbor Pršianska terasa.

* **Druh stavby**

Rekonštrukcia a výstavba

* **Účel a ciele stavby**

Predmetná stavba patrí do obytného súboru Pršianska terasa – Banská Bystrica. Územie Pršianskej terasy je súčasťou západného obytného obvodu. Vytvárajú sa v ňom podmienky väzby k jestvujúcim obytným zónam a k zóne na krátkodobú rekreáciu v Kremnických horách. Koncepcia dopravného riešenia stavby vychádza zo schváleného územného plánu mesta.

* **Umiestnenie stavby**

V rámci obytnej zóny Pršianska terasa, navrhovaná komunikácia nadobudne charakter zbernej, okružnej komunikácie mestotvorného významu, ktorá spojí územie Pršianskej terasy s Kremničkou a výhľadovo s Malachovom. Zaistí sa tak odľahčenie dopravného zaťaženia Sládkovičovej ulice. Projektovaný úsek zbernej komunikácie v nadväznosti na existujúci úsek umožní rýchle a plynulé napojenie obytného súboru Pršianska terasa, obce Horné Pršany a výhľadovo aj Malachova s rýchlostnou štvorpruhovou komunikáciou medzi Banskou Bystricou a Zvolenom.

**PODKLADY**

1. Objednávateľ poskytne zhotoviteľovi do súťaže (príloha č. 3 SP):

* Sken časti projektovej dokumentácie - Pôvodnej projektovej dokumentácie, pre celú cestu, vypracovanú 08/2004

1. Technická správa
2. Situácia
3. Výkaz výmer

* Sken časti projektovej dokumentácie - Projektu zmeny stavby pred dokončením, pre druhý, nevybudovaný úsek cesty, vypracovaný 02/2013

1. Technická správa
2. Celková situácia stavby
3. Situácia
4. Pozdĺžny rez
5. Vzorový priečny rez
6. Vytyčovací výkres
7. Cena prác – 02/2013
8. K nahliadnutiu na Úrade BBSK, na základe vopred dohodnutého termínu v súlade s bodom 10 časti A. súťažných podkladov:

* Pôvodnú projektovú dokumentáciu, pre celú cestu, vypracovanú 08/2004 (ďalej len „projektová dokumentácia I.“).

1. Technická správa
2. Situácia
3. Vzorové priečne rezy

4.1. Pozdĺžny profil

4.2. Pozdĺžny profil vetiev „A“, "BC, D“

5.1. Priečne rezy

5.2. Priečne rezy

5.3. Priečne rezy

5.4. Priečne rezy

5.5. Priečne rezy

1. Rúrový priepust v km 0,704 56
2. Výkres zvodidla
3. Uličný vpust
4. Prípojky od uličných vpustov
5. Vytyčovací výkres
6. Trvalé dopravné značenie
7. Výkaz výmer

* Projekt zmeny stavby pred dokončením, pre druhý, nevybudovaný úsek cesty, vypracovaný 02/2013 (ďalej len „projektová dokumentácia II.“).

1. Technická správa
2. Celková situácia stavby
3. Situácia
4. Pozdĺžny rez
5. Vzorový priečny rez
6. Priečne rezy
7. Vytyčovací výkres
8. Trvalé dopravné značenie
9. Dočasné dopravné značenie
   1. Výjazd vozidiel stavby na cestu III/06626 (III/2415)
   2. Výjazd vozidiel stavby na križovatke cesty III/06624 (III/2415)
   3. Oblasť staveniska do 50 m
10. Rúrový priepust v km 0,706 10

* Cena prác – 02/2013

**POŽIADAVKY**

* **Všeobecné požiadavky**
* Zhotoviteľ je povinný zhotoviť dokumentáciu podľa STN, STN EN a dotknutých zákonov platných v čase zhotovenia predmetu tejto zmluvy a platných technicko-kvalitatívnych podmienok Ministerstva dopravy, výstavby a regionálneho rozvoja SR.
* Dokumentácia bude vypracovaná v zmysle Technických podmienok MD PaT SR 019 (03/2006) Dokumentácia stavieb ciest ([www.ssc.sk](http://www.ssc.sk)) a tiež v zmysle Smernice na vyhotovovanie geometrických plánov a vytyčovanie hraníc pozemkov ÚGKK SR č. S 74.20.73.43.00/1997.
* Zhotoviteľ sa zaväzuje, že dokumentácia bude vypracovaná a potvrdená autorizovaným stavebným inžinierom v zmysle zákona č. 138/1992 Zb. o autorizovaných architektoch a stavebných inžinieroch, autorizovaným geodetom podľa zákona č. 512/2007 Z.z. o Komore geodetov a kartografov, dokumentácia pre vyňatie z PPF bude vypracovaná a potvrdená odborne spôsobilou osobou v príslušnom odbore v zmysle platných predpisov, inžiniersko-geologický prieskum odborne spôsobilou osobou na vykonávanie geologických prác podľa §9 zákona č. 569/2007 Z.z. (geologický zákon), prípadne inou oprávnenou osobou v zmysle členenia dokumentácie. Dokumentácia pre vyňatie z PPF bude vypracovaná a potvrdená odborne spôsobilou osobou v príslušnom odbore v zmysle platných predpisov. Dokumentácia ochrany prírody a krajiny bude vypracovaná odborne spôsobilou osobou v zmysle §55 zákona č. 543/2002 Z. z. o ochrane prírody a krajiny v znení neskorších predpisov. Posudzovanie vplyvov na životné prostredie bude uskutočnené odborne spôsobilou osobou v zmysle §60 a §61 zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.
* Dokumentácia bude vypracovaná v súlade s príslušnou vyhláškou MŽP č. 532/2002 Z.z. ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.
* Vypracovanie PD navrhne optimálnym technickým a ekonomickým riešením, s minimalizovaním prípadných trvalých a dočasných záberov a minimalizovaním prekládok inžinierskych sietí. Stavbu navrhnúť tak, aby sa nároky na záber pozemkov optimalizovali pre správcu cesty a správcov vyvolaných investícií a tiež aj pre vlastníkov a užívateľov zostávajúcich častí dotknutých pozemkov. Riešenie stavby musí byť navrhnuté tak, aby sa počas realizácie stavby a po jej ukončení všetky dotknuté pozemky sprístupnili. Rozsah vyvolaných investícií navrhovať v súlade s § 18, ods.13. zák.č.135/1961 Zb. a odsúhlasiť s objednávateľom. Zhotoviteľ PD zabezpečí overenie a inžinierskych sietí potvrdených správcom alebo vlastníkom sietí v obvode stavby a zakreslí ich vytýčenú polohu do projektovej dokumentácie. Navrhnúť etapy preložiek a postup výstavby tak, aby sa minimalizovalo obmedzenie premávky na existujúcich cestách. Zohľadniť v návrhu harmonogramu organizácie výstavby v POV. Zhotoviteľ si zabezpečí prieskumy ak sú potrebné k návrhu technického riešenia, stavebného konania a realizácii stavby.
* Zhotoviteľ vypracuje dokumentáciu a inžiniersku činnost podľa podkladov a požiadaviek objednávateľa.
* Zhotoviteľ zapracuje do dokumentácie podmienky vzniknuté v predošlých stupňoch dokumentácie.
* **Návrh opatrení**

K predmetnej stavbe projektant vyhotoví inžiniersko-geologický prieskum, prehodnotí návrh pôvodnej „projektovej dokumentácie I.“ a „projektovej dokumentácie II.“ , aktualizuje v zmysle platných predpisov a noriem a podľa požiadaviek objednávateľa a správcu, stavebno-technicky, dopravne, ekonomicky a enviromentálne najvhodnejšie riešenie.

Rekonštrukcia I.Etapy – SO 007 Zberná komunikácia - smer Kremnička

Projektová dokumentácia pre I.Etapu bude riešiť rekonštrukciu existujúcej zbernej komunikácie vedúcej z cesty III/2415 medzi Banskou Bystricou a Kremničkou smerom na Pršiansku terasu. Predmetná časť zbernej komunikácie mala tvoriť súčasť okružnej zbernej komunikácie spájajúcu Pršiansku terasu s najdôležitejšímí zónatni mesta Banská Bystrica, ktorá však v celom predpokladanom rozsahu nebola dodnes dobudovaná. Vybudovaná bola len jej prvá časť v dĺžke cca 800 m a dnes sa uvažuje s jej dobudovanfm až po cestu III/2416 na Pršianskej terase (SO 002 Zberná komunikácia), čím sa zabezpečí dopravná dostupnosť obytnej zány Pršianska terasa zo západnej časti mesta. Predmetný úsek zbernej komunikácie v dĺžke cca 800 m bol vybudovaný ešte v devaťdesiatych rokoch, nakoľko však nebol na konci napojený na žiadnu verejnú komunikáciu, nebol pre verejnú dopravu nikdy sprístupnený. Vplyvom času a poveternostných podmienok došlo k zvetraniu obrusnej vrstvy komunikácie, k odcudzeniu kanalizačných poklopov cestnej kanalizácie, časti záchytných bezpečnostných zariadení a zvislého dopravného značenia.

Projekt bude rekonštrukciu tohto úseku tak, aby spĺňal podmienky pre spustenie verejnej premávky. Rekonštrukcia sa týka vybudovaného úseku od jeho začiatku v priesečnej križovatke s cestou III/2415 medzi Banskou Bystricou a Kremničkou až po km 0,690 (KÚ), kde sa na existujúci úsek napojí novonavrhovaný úsek zbernej komunikácie SO 002 — Zberná komunikácia. Miestna komunikácia je vybudovaná v dnes už neexistujtIcej kategórii MZ 9/50 s prídavným pruhom (pre pomalé vozidlá) so základnými šírkami jazdných pruhov 3,5m a s obojstrannými spevnenými krajnicami šírky 0,5m. Spevnená čase komunikácie je od nespevnenej časti oddelená cestnými obrubníkmi výšky 15 cm. Majetkovoprávne vysporiadanie už vybudovaného úseku komunikácie zabezpečuje v súčasnosti BBSK.

Vybudovanie II.Etapy –SO 002 Zberná komunikácia - smer Kremnička

Objekt SO 002 sa plynulo napája na komunikáciu SO 007. Začiatok úseku je situovaný na hranici Pršianskej cesty III/2416. Projektovaný úsek zbernej komunikácie končí na konci už postavenej komunikácie, vychádzajúcej z cesty III/2415 v jej prudkom smerovom oblúku.

Aktualizácia projektu v roku 2013 zrevidovala pôvodné projektové riešenie predchádzajúceho projektanta. Zásadnou zmenou v projekte zmeny stavby pred dokončením, pre druhý, nevybudovaný úsek cesty, vypracovaný 02/2013 (ďalej len „projektová dokumentácia II.“) bolo vytiahnutie trasy komunikácie z masívu kopca na jeho okraj (v pracovnom staničení km 0,700-0,800), v rámci pozemkov investora a zmiernenie sklonu pôvodne nevyhovujúcich zárezových svahov komunikácie. Zároveň sa dosiahlo zlepšenie smerového a výškového vedenia komunikácie. Zlepšeným vedením trasy odpadla tiež nutnosť budovania dvojice zárubných múrov pri komunikácii – v pôvodnom projekte riešených stavebnými objektmi SO 003 a SO 004. V rámci vtedajšej požiadavky na zlacnenie stavby sa súčasne zúžilo šírkové usporiadanie miestnej komunikácie a v dočasnom stave bez chodníka a verejného osvetlenia navrhlo riešenie bez obrubníkov s odvodnením systémom otvorených priekop (v zmysle požiadaviek investora). Komunikácia a zemné telesá boli však v pôvodnom návrhu navrhnuté tak, aby v budúcnosti bolo možné chodník, odvodnenie uličnými vpustami a verejné osvetlenie dobudovať. Z aktualizácie projektu v roku 2013 bola tiež vylúčená úrovňová priesečná križovatka v pracovnom staničení cca km 0,110.

Požiadavky na projekt zmeny stavby pred dokončením

Pred vypracovaním projektu je nutné vyhotoviť podrobný inžiniersko-geologický prieskum za účelom posúdenia geologických pomerov v danej lokalite.

Pri súčasnom návrhu cesty, je nutné uvažovať s návrhom miestnej komunikácie s prídavným pruhom (pre pomalé vozidlá) so základnými šírkami jazdných pruhov v zmysle platných predpisov a noriem a s obojstrannými spevnenými krajnicami.

V celom úseku cesty je nutné navrhnúť aj pešie komunikácie a osvetlenie chodníkov. Ďalej je úlohou projektanta posúdiť možnosť vedenia cyklistickej komunikácie v súbehu s cestou (na telese chodníka). Zhotoviteľ vypracuje multikriteriálne hodnotenie predmetných variantov (s a bez cyklistickej komunikácie) s návrhom kritérií a ich váh (dopravno - inžinierske posúdenie, majetkovo - právne vysporiadanie, výška investičných nákladov a pod.), ktoré navrhne zhotoviteľ a odsúhlasí objednávateľ.

V rámci aktualizácie projektu, projektant posúdi nutnosť úrovňovej priesečnej križovatky v pracovnom staničení cca km 0,110, vypracovanej v „projektovej dokumentácii I.“ a vypracuje multikriteriálne hodnotenie predmetných variantov s návrhom kritérií a ich váh (dopravno - inžinierske posúdenie, majetkovo - právne vysporiadanie, výška investičných nákladov a pod.), ktoré navrhne zhotoviteľ a odsúhlasí objednávateľ.

Majetkovoprávne vysporiadanie existujúceho úseku komunikácie zabezpečí BBSK.

Zhotoviteľ navrhne logickú objektovú skladbu. Nižšie uvedené objekty, budú spracované ako samostatné stavebné objekty, so všetkými náležitosťami:

1. Zberná komunikácia
   1. Rekonštrukcia existujúcej komunikácie
   2. Výstavba novej komunikácie
2. Priesečná križovatka v pracovnom staničení cca km 0,110
3. Pešia komunikácia
4. Cyklistická komunikácia
5. Osvetlenie

* **Členenie a rozsah dokumentácie a zmluvných činností**
* Dokumentácia na stavebné povolenie s náležitosťami dokumentácie na realizáciu stavby (DSP s DRS)
* Inžinierska činnosť
* Odborný autorský dohľad

Dokumentácia na stavebné povolenie s náležitosťami dokumentácie na realizáciu stavby (DSP s DRS)

V rámci stupňa dokumentácie DSP v DRS zhotoviteľ v nevyhnutnej miere vypracuje stavebné objekty, ktoré podľa stavebného zákona (č. 50/1976) podliehajú stavebnému povoleniu,.

Zhotoviteľ navrhne logickú skladbu dokumentácie v zmysle Technických podmienok MD PaT SR 019 (03/2006)

Inžinierska činnosť

* V rámci inžinierskej činnosti zhotoviteľ odsúhlasí dokumentáciu so všetkými dotknutými vlastníkmi resp. správcami inžinierskych sietí, s orgánmi štátnej správy a samosprávy, s SVP š.p., a SPF a s fyzickými osobami dotknutých pozemkov tak, aby bolo možné požiadať o vydanie rozhodnutia pre zmenu stavby pred dokončením (resp. ohlásenie stavby v prípade etapy I.). Zhotoviteľ zabezpečí vydanie uvedených povolení potrebných k realizácii diela v zmysle stavebného zákona. Dopravné značenie celej stavby bude odsúhlasené príslušným Dopravným inšpektorátom Policajného zboru SR.
* Zhotoviteľ zabezpečí vydanie nového rozhodnutia pre zmenu stavby pred dokončením a popr. ohlásenie stavebných úprav na ceste III. triedy (I.Etapa) na príslušných OU odbor CDaPK. V cene IČ sú započítané aj všetky preukázateľné priame náklady (správne poplatky a iné).
* Objednávateľ a stavebník poskytnú zhotoviteľovi nevyhnutné spolupôsobenie, spočívajúce najmä v odovzdaní doplňujúcich údajov, spresnení, podkladov, vyjadrení a stanovísk, ktoré sa nachádzajú u objednávateľa a ktorých potreba vznikne v priebehu plnenie tejto zmluvy.

Odborný autorský dohľad

Výkon odborného autorského dohľadu bude vykonávaný od začatia do ukončenia stavby a je podmienený podpísaním Zmluvy na realizáciu stavebných prác. Začiatok výkonu odborného autorského dohľadu je odo dňa odovzdania staveniska zhotoviteľovi diela. Rozsah činností AD je v zmysle Prílohy č. 4 sadzobníka projektovách prác UNIKA.

**Množstvo odborného autorského dohľadu stavby a rekonštrukcie komunikácie 200 hod vychádza z odhadovanej doby výstavby 12 mesiacov.**

* **Lehota dodania dokumentácie a inžinierskej činnosti**

**Predloženie multikriteriálneho**

**porovnania predkladaných variantov:** do 50 kalendárnych dní odo dňa uzavretia Zmluvy

**Zhotoviteľ sa zaväzuje vypracovať**

**dokumentáciu: DSP s DRS** do 120 kalendárnych dní odo dňa uzavretia Zmluvy

**Inžinierska činnosť:**

* k vydaniu (resp. zmene) SP do 60 kalendárnych dní odo dňa odovzdania PD
* od ohlásenia stavebných prác do 60 kalendárnych dní odo dňa odovzdania PD

**Autorský dozor:** odovzdanie staveniska – ukončenie stavebného konania

* **Fakturácia**

Faktúra bude vystavená s rozpisom ceny v zmysle členenia dokumentácie a zmluvných činností (Špecifikácie). Zhotoviteľovi bude uhradená iba skutočne vyhotovená dokumentácia, inžinierska činnosť a autorský dohľad, resp. ich časti.

* **Spôsob a lehoty prejednávania**
* Spracovateľ prejedná návrh technického riešenia s objednávateľom a správcom Banskobystrickou regionálnou správou ciest, a.s. Banská Bystrica pred vypracovaním dokumentácie a predloží v priebehu spracovania schválený koncept dokumentácie na pripomienkovanie. Objednávateľ požaduje neuskutočňovať zábery mimo cestného pozemku a odsúhlasiť majetkové hranice a hranice dočasných záberov s objednávateľom a stavebníkom, ktoré sú podkladom pre spracovanie geometrických plánov.
* V priebehu vykonávania diela podľa požiadaviek objednávateľa alebo zhotoviteľa minimálne však raz za mesiac sa uskutoční pracovné rokovanie medzi zhotoviteľom, objednávateľom a stavebníkom. Z pracovného rokovania zhotoviteľ vyhotoví zápis, ktorého rovnopis obdrží každá zmluvná strana. Zhotoviteľ dokumentácie bude počas pracovných rokovaní dokumentácie informovať objednávateľa a stavebníka o stave rozpracovanosti diela.
* Po odsúhlasení technického riešenia objednávateľom spracovateľ dokumentácie prejedná dokumentáciu so všetkými dotknutými správcami resp. vlastníkmi inžinierskych sietí a s ďalšími dotknutými účastníkmi stavebného konania. O požadovaných zmenách riešenia vyplývajúcich z vyjadrení oboznámi ihneď objednávateľa, stavebníka a následne po schválení objednávateľom zapracuje podmienky do projektovej dokumentácie. Objednávateľ požaduje účasť projektanta na stavebných konaniach, prípadne iných rokovaniach, súvisiacich s predmetnou stavbou.
* **Zodpovednosť zhotoviteľa**

V zmysle všeobecných požiadaviek. Zhotoviteľ zodpovedá za to, že predmet tejto zmluvy je vykonaný, zhotovený a odovzdaný objednávateľovi podľa ustanovení zmluvy o dielo riadne, včas, bez chýb a porúch.

* **Odovzdanie a prevzatie diela**
* Predmet plnenia podľa tejto zmluvy je splnený riadnym vypracovaním a odovzdaním dokumentácie, zmluvnej činnosti zhotoviteľom na základe zápisu resp. zápisov o odovzdaní a prevzatí, podpísanom osobami oprávnenými rokovať vo veciach technických v stanovených termínoch.
* Zhotoviteľ predloží dokumentáciu a zmluvnú činnosť na záverečnú kontrolu objednávateľovi BBSK a správcovi BBRSC, a.s. najneskôr 15 dní pred stanovenými termínmi. Po kontrole dokumentácie pripraví zhotoviteľ zápis o odovzdaní a prevzatí, ktorý sa bude aktualizovať v sídle objednávateľa v stanovených termínoch.
* Povinným obsahom zápisu resp. zápisov o odovzdaní a prevzatí dokumentácie a zmluvne činnosti sú:
* údaje o zhotoviteľovi a objednávateľovi
* názov zákazky, číslo zmluvy
* popis dokumentácie a zmluvnej činnosti
* počet vyhotovení dokumentácie
* cena za dielo
* prehlásenie Objednávateľa, či dielo preberá alebo nepreberá
* zoznam chýb a nedorobkov
* Pokiaľ bude dokumentácia pri odovzdávaní vykazovať drobné chyby alebo nedorobky, ktoré nebránia jej riadnemu užívaniu, objednávateľ môže rozhodnúť, či dokumentáciu prevezme aj s takýmito chybami a nedorobkami. V takom prípade objednávateľ v odovzdávacom protokole určí lehotu na ich odstránenie. O tom, či má dokumentácia chyby a nedorobky a aký majú vplyv na dokumentáciu a jej užívanie, rozhoduje objednávateľ.
* Miestom odovzdania dokumentácie a prerokovania budú v sídle Objednávateľa, ak sa strany nedohodnú inak.
* **Počet vyhotovení dokumentácie**

Dokumentácie budú odovzdané v tlačenej forme, elektronickej forme (usb nosič) needitovateľnej (.pdf), elektronickej forme editovateľnej (.doc, .dwg, .dgn, .xls). Dokumentácia v elektronickej forme bude v identickom členení ako dokumentácia v tlačenej forme.

DSP s DRS 8x tlačená ( z toho 1x overená stavebným úradom) 1x USB

2. DOKLADY A DOKUMENTY POŽADOVANÉ NA PREUKÁZANIE SPLNENIA POŽIADAVIEK VEREJNÉHO OBSTARÁVATEĽA NA PREDMET ZÁKAZKY.

2.1. Uchádzač predloží vo svojej ponuke **kompletne** **ocenenú špecifikáciu ceny predmetu zákazky** (príloha č. 2 SP) v elektronickej podobe vo formáte **.xls/.xlsx** a vo formáte .**pdf,** pričom položky zo špecifikácie ceny predloženej uchádzačom v cenovej ponuke sa musia zhodovať s položkami zo špecifikácie ceny poskytnutej verejným obstarávateľom v prílohe týchto SP.

**C. OBCHODNÉ PODMIENKY**

1. Verejný obstarávateľ určuje svoje obchodné podmienky realizácie predmetu zákazky v Zmluve o dielo a Mandátnej zmluve, ktorá bude uzavretá s úspešným uchádzačom za splnenia podmienok uvedených v týchto SP. Zmluva o dielo tvorí Prílohu č. 1 týchto SP. Uchádzač predložením ponuky vyjadruje súhlas so zmluvnými podmienkami, ktoré verejný obstarávateľ uviedol v záväznom návrhu Zmluvy o dielo a Mandátnej zmluve v Prílohe č. 1 týchto SP.

2. Verejný obstarávateľ považuje zmluvné podmienky uvedené v Prílohe č. 1 týchto SP za nemenné, s výnimkou zmien vo formálnych náležitostiach zmluvy o dielo a takých zmien, ktoré by pozíciu verejného obstarávateľa (objednávateľa) oproti úspešnému uchádzačovi (zhotoviteľovi) zvýhodňovali (išli by v neprospech úspešného uchádzača).

**D. SPÔSOB URČENIA CENY**

1. Do konečnej (ponukovej) ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky podľa časti B. Opis predmetu zákazky, podľa požiadaviek uvedených v Zmluve o dielo a Mandátnej zmluve a podľa príslušných príloh týchto SP.

1. V cene musia byť zahrnuté všetky náklady spojené s realizáciou predmetu zákazky, vrátane všetkých súvisiacich služieb a poplatkov. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.

1. Navrhnutá cena bude v ponuke v členení:

* celková cena diela v EUR bez DPH,
* sadzba DPH a výška DPH v EUR,
* celková cena diela v EUR vrátane DPH.

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že uchádzač nie je platiteľom DPH, upozorní v ponuke.

V prípade, ak je uchádzač zahraničnou osobou, uvedie celkovú cenu diela v EUR s DPH ako cenu v EUR bez DPH (bez DPH platnej v krajine sídla uchádzača) navýšenú o aktuálne platnú sadzbu DPH v SR (osobou povinnou platiť DPH je prípade úspešnosti jeho ponuky verejný obstarávateľ).

1. Pri vypĺňaní špecifikácie ceny je potrebné, aby uchádzač dodržal tieto zásady:

* musí uviesť cenu každej položky uvedenej v špecifikácii,
* zaokrúhľovanie cien na 2 desatinné miesta musí byť v zmysle matematických pravidiel.

1. Ceny za jednotlivé položky v ponuke musia byť dodržané ako maximálne ceny počas celého trvania zmluvy.
2. Úspešný uchádzač (zhotoviteľ/mandatár) bude akceptovať zníženie celkovej ceny aj v prípade, že časť predmetu zákazky sa na podnet verejného obstarávateľa nebude realizovať.

**E. KRITÉRIÁ NA HODNOTENIE PONÚK A PRAVIDLÁ ICH UPLATNENIA**

1. Ponuky sa vyhodnocujú na základe **najnižšej ceny.**

Pod cenou sa rozumie **celková cena za predmet zákazky** **v EUR s DPH**, ktorá je výsledkom vyplnenia špecifikácie ceny vypracovanej uchádzačom, v zmysle špecifikácie predmetu zákazky uvedenej v časti: B. Opis predmetu zákazky a v prílohách týchto súťažných podkladov (porovnávací parameter – najnižšia cena). Kompletne vyplnené špecifikácia ceny musí byť predložená ako súčasť ponuky uchádzača v elektronickej podobe aj vo formáte .pdf a xls/xlsx. **Neuvedenie ceny niektorej položky v špecifikácii ceny bude znamenať, že ponuka uchádzača je neúplná a nespĺňa požiadavky verejného obstarávateľa na predmet zákazky.** Uchádzačom navrhovaná cena za predmet zákazky musí byť uvedená v EUR, matematicky zaokrúhlená na dve desatinné miesta.

2. V zmysle § 112 ods. 6 ZVO vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ postupuje po vyhodnotení ponúk podľa § 55 ZVO.

3. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria,   
t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.

**F. PODMIENKY ÚČASTI UCHÁDZAČOV**

Uchádzač musí spĺňať nasledujúce podmienky účasti.

1. OSOBNÉ POSTAVENIE

1. V zmysle § 32 ods. 1 ZVO, verejného obstarávania sa môže zúčastniť len ten, kto spĺňa tieto podmienky účasti týkajúce sa osobného postavenia:

a) nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe,

b) nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov (§ 170 ods. 21 zákona č. 461/2003 Z.z. o sociálnom poistení v znení zákona č. 221/2019 Z.z., § 25 ods. 5 zákona č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov v znení zákona č. 221/2019 Z.z.)

v Slovenskej republike alebo v štáte sídla, miesta podnikania alebo obvyklého pobytu,

c) nemá evidované daňové nedoplatky voči daňovému úradu a colnému úradu podľa osobitných predpisov (Zákon č. 199/2004 Z.z. Colný zákon a o zmene a doplnení niektorých zákonov v znení neskorších predpisov, Zákon č. 563/2009 Z.z. o správe daní (daňový poriadok) a o zmene a doplnení niektorých zákonov v znení neskorších predpisov) v Slovenskej republike alebo v štáte sídla, miesta podnikania alebo obvyklého pobytu,

d) nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,

e) je oprávnený dodávať tovar, uskutočňovať stavebné práce alebo poskytovať službu,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,

g) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia povinností v oblasti ochrany životného prostredia, sociálneho práva alebo pracovného práva podľa osobitných predpisov, (Napríklad: Zákonník práce, zákon č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, zákon č. 223/2001 Z.z. o odpadoch a o zmene a doplnení niektorých zákonov v znení neskorších predpisov, Dohovor Medzinárodnej organizácie práce o slobode združovania a ochrane práva organizovať sa č. 87 z roku 1948 (oznámenie FMZV č. 489/1990 Zb.), Dohovor Medzinárodnej organizácie práce o použití zásad práva organizovať sa a kolektívne vyjednávať č. 98 z roku 1949 (oznámenie FMZV č. 470/1990 Zb.), Dohovor Medzinárodnej organizácie práce o nútenej alebo povinnej práci č. 29 z roku 1930 (oznámenie FMZV č. 506/1990 Zb.), Dohovor Medzinárodnej organizácie práce o zrušení nútenej práce č. 105 z roku 1957 (oznámenie FMZV č. 340/1998 Z.z.), Dohovor Medzinárodnej organizácie práce o minimálnom veku na prijatie do zamestnania č. 138 z roku (oznámenie FMZV č. 341/1998 Z.z.), Dohovor o diskriminácii v zamestnaní a povolaní č. 111 z roku 1958 (oznámenie FMZV č. 465/1990 Zb.), Dohovor Medzinárodnej organizácie práce o rovnakom odmeňovaní pracujúcich mužov a žien za prácu rovnakej hodnoty č. 100 z roku 1951 (oznámenie FMZV č. 450/1990 Zb.), Dohovor Medzinárodnej organizácie práce o zákaze a o okamžitých opatreniach na odstránenie najhorších foriem detskej práce č. 182 z roku 1999 (oznámenie MZV SR č. 38/2001 Z.z.), Viedenský dohovor o ochrane ozónovej vrstvy (oznámenie MZV SR č. 53/1994 Z.z.), Montrealský protokol o látkach, ktoré porušujú ozónovú vrstvu (oznámenie MZV SR č. 53/1994 Z.z.), Bazilejský dohovor o riadení pohybov nebezpečných odpadov cez hranice štátov a ich zneškodňovaní (oznámenie č. 53/1994 Z.z.), Štokholmský dohovor o perzistentných organických látkach (oznámenie MZV SR č. 593/2004 Z.z.), Rotterdamský dohovor o udeľovaní predbežného súhlasu po predchádzajúcom ohlásení na dovoz a vývoz vybraných nebezpečných chemických látok a prípravkov (oznámenie MZV SR č. 280/2007 Z.z.) za ktoré mu bola právoplatne uložená sankcia, ktoré dokáže verejný obstarávateľ a obstarávateľ preukázať,

h) nedopustil sa v predchádzajúcich troch rokoch od vyhlásenia alebo preukázateľného začatia verejného obstarávania závažného porušenia profesijných povinností, ktoré dokáže verejný obstarávateľ a obstarávateľ preukázať.

2. Ak v § 32 ods. 3 ZVO nie je ustanovené inak, uchádzač alebo záujemca preukazuje splnenie podmienok účasti podľa § 32 ods. 1 ZVO:

a) písm. a) doloženým výpisom z registra trestov nie starším ako tri mesiace ku dňu uplynutia lehoty na predkladanie ponúk,

b) písm. b) doloženým potvrdením zdravotnej poisťovne a Sociálnej poisťovne nie starším ako tri mesiace ku dňu uplynutia lehoty na predkladanie ponúk,

c) písm. c) doloženým potvrdením miestne príslušného daňového úradu a miestne príslušného colného úradu nie starším ako tri mesiace,

d) písm. d) doloženým potvrdením príslušného súdu nie starším ako tri mesiace ku dňu uplynutia lehoty na predkladanie ponúk,

e) písm. e) doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky,

f) písm. f) doloženým čestným vyhlásením.

3. Uchádzač alebo záujemca nie je povinný predkladať doklady podľa § 32 ods. 2 ZVO, ak verejný obstarávateľ alebo obstarávateľ je oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.). Ak uchádzač alebo záujemca nepredloží doklad podľa § 32 ods. 2 písm. a) ZVO, je povinný na účely preukázania podmienky podľa § 32 ods. 1 písm. a) ZVO poskytnúť verejnému obstarávateľovi alebo obstarávateľovi údaje potrebné na vyžiadanie výpisu z registra trestov (§ 10 ods. 4 zákona č. 330/2007 Z.z. o registri trestov a o zmene a doplnení niektorých zákonov v znení neskorších predpisov). Údaje podľa druhej vety verejný obstarávateľ alebo obstarávateľ oprávnený použiť údaje z informačných systémov verejnej správy podľa osobitného predpisu (§ 1 ods. 1 zákona č. 177/2018 Z.z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii) v znení zákona č. 221/2019 Z.z.) bezodkladne zašle v elektronickej podobe prostredníctvom elektronickej komunikácie Generálnej prokuratúre Slovenskej republiky na vydanie výpisu z registra trestov.

4. Ak uchádzač má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

5. Ak právo štátu uchádzača so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača.

6. Konečným rozhodnutím príslušného orgánu verejnej moci na účely preukazovania splnenia podmienok účasti sa rozumie

a) právoplatné rozhodnutie príslušného správneho orgánu, proti ktorému nie je možné podať žalobu,

b) právoplatné rozhodnutie príslušného správneho orgánu, proti ktorému nebola podaná žaloba,

c) právoplatné rozhodnutie súdu, ktorým bola žaloba proti rozhodnutiu alebo postupu správneho orgánu zamietnutá alebo konanie zastavené alebo

d) iný právoplatný rozsudok súdu.

7. Uchádzač sa považuje za spĺňajúceho podmienky účasti týkajúce sa osobného postavenia podľa § 32 ods. 1 písm. b) a c) ZVO, ak zaplatil nedoplatky alebo mu bolo povolené nedoplatky platiť v splátkach.

8. Uchádzač môže v zmysle § 152 ods. 1 ZVO preukázať splnenie podmienok účasti osobného postavenia podľa § 32 ods. 1 písm. a) až f) a ods. 2, 4 a 5 ZVO zápisom do zoznamu hospodárskych subjektov.

9. Verejný obstarávateľ informuje uchádzačov, že doklady ktoré podľa § 32 ods. 3 ZVO **nevyžaduje od uchádzačov** z dôvodu použitia údajov z informačných systémov verejnej správy **predkladať**, sú:

* výpis z registra trestov uchádzača podľa § 32 ods. 2 písm. a) ZVO, v prípade výpisu z registra trestov pre fyzickú osobu uchádzač verejnému obstarávateľovi predloží úradne overené plnomocenstvo a údaje v rozsahu podľa § 10 ods. 4 Zákona č. 330/2007 Z. z. o registri trestov a o zmene doplnení niektorých zákonov v znení neskorších predpisov, v zmysle ktorého bude verejný obstarávateľ oprávnený podať žiadosť a prevziať výpis/y z registra trestov;
* potvrdenia zdravotnej poisťovne a Sociálnej poisťovne podľa § 32 ods. 2 písm. b) ZVO;
* potvrdenie miestne príslušného daňového úradu a miestne príslušného colného úradu podľa § 32 ods. 2 písm. c) ZVO;
* doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedná predmetu zákazky podľa § 32 ods. 2 písm. e) ZVO.

Uvedené platí v prípade uchádzačov so sídlom alebo miestom podnikania v Slovenskej republike.

2. EKONOMICKÉ A FINAČNÉ POSTAVENIE

Nepožaduje sa.

3. TECHNICKÁ ALEBO ODBORNÁ SPÔSOBILOSŤ

Podmienky účasti technickej a odbornej spôsobilosti preukáže uchádzač predložením nasledujúcich dokladov:

1. Uchádzač preukáže splnenie podmienky účasti podľa **§ 34 ods. 1 písm. g) ZVO** predložením údajov o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov. Požaduje sa predložiť údaje o odbornej kvalifikácii osôb, ktoré budú zodpovedné za poskytovanie služieb a budú určené na plnenie zmluvy:
2. Minimálne jedna osoba vo funkcii **projektanta pre cestnú časť** musí spĺňať nasledovné minimálne požiadavky:

* musí mať **odbornú spôsobilosť** na výkon činnosti inžiniera pre konštrukcie inžinierskych stavieb podľa zákona č. 138/1992 Zb. o autorizovaných stavebných inžinieroch v znení neskorších prepisov) alebo ekvivalentnú odbornú spôsobilosť či odbornú kvalifikáciu, podľa právnych predpisov platných v mieste sídla/adresy tejto osoby;
* musí mať **odbornú prax** súvisiacu s predmetom zákazky v dĺžke **minimálne 3 roky** (k uplynutiu lehoty na predkladanie ponúk) a **skúsenosť z výkonu funkcie** projektanta pre cestnú časť **na realizácii minimálne 2 projektov** rovnakého alebo obdobného charakteru ako je predmet zákazky, **pričom dĺžka výstavby nových alebo rekonštruovaných cestných komunikácii bola súhrnne minimálne 15 km**.Za služby (projekty) rovnakého alebo obdobného charakteru sa považuje projektovanie výstavby nových a/alebo rekonštrukcie pôvodných cestných komunikácií (diaľnice a/alebo rýchlostné cesty a/alebo cesty I. a/alebo II. a/alebo III. triedy) v rozsahu dokumentácie stavebného zámeru (DSZ), dokumentácie pre územné rozhodnutie (DÚR), dokumentácie pre stavebné povolenie DSP, dokumentácie pre realizáciu stavby (DRS) resp. DSP v podrobnosti DRS.

1. Minimálne jedna osoba vo funkcii **riešiteľa pre geologickú časť** musí spĺňať nasledovné minimálne požiadavky:

* musí mať **odbornú spôsobilosť** na výkon inžinierskogeologického prieskumu alebo hydrogeologického prieskumu v zmysle zákona č. 569/2007 Z.z. o geologických prácach (geologický zákon) alebo ekvivalentnú odbornú spôsobilosť či odbornú kvalifikáciu, podľa právnych predpisov platných v mieste sídla/adresy tejto osoby;
* musí mať **odbornú prax** súvisiacu s predmetom zákazky v dĺžke **minimálne 3 roky** (k uplynutiu lehoty na predkladanie ponúk) a **skúsenosť z výkonu funkcie** riešiteľa pre geologickú časť **na realizácii minimálne 2 projektov** rovnakého alebo obdobného charakteru ako je predmet zákazky. Za služby (projekty) rovnakého alebo obdobného charakteru sa považuje výkon inžinierskogeologického alebo hydrogeologického prieskumu realizovaného v rámci DÚR alebo DSP (resp. DSP v podrobnosti DRS) pre stavby dopravnej infraštruktúry.

**Minimálna úroveň:**

1. Uchádzač na preukázanie splnenia vyššie uvedených minimálnych požiadaviek na osobu vo funkcii **projektanta pre cestnú časť** predloží:

* doklad o oprávnení vykonávať činnosť inžiniera pre konštrukcie inžinierskych stavieb vydaný Slovenskou komorou stavebných inžinierov (SKSI) – originál alebo úradne osvedčená fotokópia, resp. doklad o ekvivalentnej odbornej spôsobilosti podľa právnych predpisov platných v mieste sídla/adresy tejto osoby, rovnako originál alebo úradne osvedčená fotokópia,
* profesijný životopis so zoznamom odborných skúseností preukazujúcich požadovanú odbornú prax, v takom rozsahu, aby bolo možné posúdiť splnenie podmienky účasti,

1. Uchádzač na preukázanie splnenia vyššie uvedených minimálnych požiadaviek na osobu vo funkcii **riešiteľa pre geologickú časť** predloží:

* doklad odbornej spôsobilosti riešiteľa pre geologickú časť na výkon inžinierskogeologického prieskumu alebo hydrogeologického prieskumu v zmysle zákona č. 569/2007 Z.z. o geologických prácach – originál alebo úradne osvedčená fotokópia, resp. doklad o ekvivalentnej odbornej spôsobilosti podľa právnych predpisov platných v mieste sídla/adresy tejto osoby, rovnako originál alebo úradne osvedčená fotokópia,
* profesijný životopis so zoznamom odborných skúseností preukazujúcich požadovanú odbornú prax, v takom rozsahu, aby bolo možné posúdiť splnenie podmienky účasti,

2. Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 ZVO; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1 písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú.

**4. Doplňujúce informácie k podmienkam účasti.**

1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto SP. Všetky doklady preukázanie splnenia podmienok účasti predkladá uchádzač ako originály alebo úradne overené kópie.

2. Členovia komisie budú vyhodnocovať splnenie podmienok účasti aplikovaním postupov uvedených v § 40 ZVO a § 152 ods. 4 ZVO.

3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.

4. V zmysle § 114 ods. 1 hospodársky subjekt môže predbežne nahradiť doklady určené verejným obstarávateľom na preukázanie splnenia podmienok účasti:

* **Jednotným európskym dokumentom** – náležitosti týkajúce sa jednotného európskeho dokumentu upravujú ust. § 39 ZVO, vyhlášky Úradu pre verejné obstarávanie č. 155/2016 Z. z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie. Alebo
* **Čestným vyhlásením**, v ktorom vyhlási, že spĺňa všetky podmienky účasti urečené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. Hospodársky subjekt môže v čestnom vyhlásení uviesť aj informácie o dokladoch, ktoré sú priamo a bezodkladne prístupné v elektronických databázach, vrátane informácií potrebných na prístup do týchto databáz a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné. Ak hospodársky subjekt použije čestné vyhlásenie, verejný obstarávateľ môže na účely zabezpečenia riadneho priebehu verejného obstarávania postupovať podľa § 39 ods. 6. Verejný obstarávateľ postupuje podľa § 39 ods. 7 a 8, ak čestné vyhlásenie obsahuje aj informácie podľa druhej vety. (príloha č. 4 SP)

5. Verejný obstarávateľ umožňuje hospodárskym subjektom prehlásiť splnenie podmienok účasti finančného a ekonomického postavenia a podmienky účasti technickej alebo odbornej spôsobilosti prostredníctvom globálneho údaju uvedeného v oddiel α IV. Časti jednotného európskeho dokumentu.

6. Uchádzač, subdodávateľ, alebo osoba, ktorej zdroje či kapacity majú byť použité na preukázanie splnenia podmienok účasti môže predbežne nahradiť doklady na preukázanie splnenia podmienok účasti jednotným európskym dokumentom. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie so zameraním na jednotlivé subjekty verejného obstarávania a s praktickým návodom na jeho vypĺňanie. Viac informácií ako aj samotný formulár vo formáte .rtf je možné nájsť na webovom sídla Úradu pre verejné obstarávanie na adrese <https://www.uvo.gov.sk/verejny-obstaravatel-obstaravatel/jednotny-europsky-dokument-603.html>.

**G. NÁVRH UCHÁDZAČA NA PLNENIE KRITÉRIA**

**Postup verejného obstarávania:** podlimitná zákazka bez použitia elektronického trhoviska

**Druh zákazky:** poskytnutie služieb

**Predmet zákazky:** „Vybudovanie prepojenia ciest III/2415, III/2416 – Pršianska terasa“ – PD a súvisiace činnosti

**Verejný obstarávateľ:** Banskobystrický samosprávny kraj, Nám. SNP 23, 974 01 Banská Bystrica

**Obchodné meno uchádzača:** *(vyplní uchádzač)*

**Sídlo alebo miesto podnikania:** *(vyplní uchádzač)*

**IČO uchádzača:** *(vyplní uchádzač)*

**Kontaktná osoba uchádzača:** *(vyplní uchádzač)*

**Návrh uchádzača na plnenie kritéria (vyplní uchádzač)**

*Pozn.: Uchádzačom uvedená cena musí vychádzať zo špecifikácie ceny predmetu zákazky, ktorá je prílohou č. 2 týchto SP. Celkovú cenu za predmet zákazky tvorí cena za dokumentáciu, inžiniersku činnosť a odborný autorský dohľad.*

celková cena za predmet zákazky v EUR bez DPH: .......................................................................

DPH v EUR: .......................................................................

**celková cena za predmet zákazky v EUR s DPH**

**(návrh na plnenie kritéria): ................................................................**

\* ***V prípade, ak uchádzač je zdaniteľnou osobou pre DPH, uvedie v riadku „*Celková cena za dodanie predmetu zákazky v EUR s DPH*” sumu z riadka „*Celková cena za dodanie predmetu zákazky *v EUR bez DPH“ navýšenú o aktuálne platnú sadzbu DPH.***

***V prípade, ak uchádzač nie je zdaniteľnou osobou pre DPH, uvedie v riadku „*Celková cena za dodanie predmetu zákazky v EUR s DPH*” rovnakú sumu ako uviedol v riadku „*Celková cena za dodanie predmetu zákazky *v EUR bez DPH“.***

***V prípade, ak je uchádzač zahraničnou osobou, uvedie v riadku „*Celková cena za dodanie predmetu zákazky v EUR s DPH*” sumu z riadka „*Celková cena za dodanie predmetu zákazky *v EUR bez DPH“ (bez DPH platnej v krajine sídla uchádzača) navýšenú o aktuálne platnú sadzbu DPH v SR (DPH odvádza v prípade úspešnosti jeho ponuky verejný obstarávateľ).***

**Uchádzač vyhlasuje, že \* JE / NIE JE platiteľom DPH (uchádzač zakrúžkuje relevantný údaj).**

**Ako uchádzač týmto čestne vyhlasujem, že uvedený návrh na plnenie stanoveného kritéria je v súlade s predloženou ponukou a jej prílohami.**

V ...............................dňa......................... ...................................................................................................

Potvrdenie štatutárnym orgánom uchádzača:

titul, meno, priezvisko, funkcia, podpis, pečiatka

*Poznámka:*

* *dátum musí byť aktuálny vo vzťahu ku dňu uplynutia lehoty na predkladanie ponúk,*
* *návrh na plnenie kritérií uchádzača musí byť v zmysle SP vložený do systému JOSEPHINE vo formáte .pdf“*
* *uchádzač zaokrúhli svoje návrhy v zmysle matematických pravidiel na 2 desatinné miesta.*